open-index/open-wikipedia-markdown huggingface dataset:
Morten Leuch

**Morten Leuch** (1732–1768) var en norsk godseier og handelsmann.

## Slekt
Morten Leuch stammet fra Christiania-slekten Leuch og var sønn av kjøpmann Peder Leuch (død 1746) og Cathrine Heltzen (søster av Poul Heltzen g.m. Karen Collett). Hans far Peder hadde stiftet firmaet Collett & Leuch sammen med Peter Collett. Han var oldebarn av Leuch-slektens stamfar, Peder Nielsen Leuch. I 1758 ble Morten Leuch gift med James Colletts søster, Mathia Collett (1737–1773). Etter hans død giftet hun seg på ny med Bernt Anker.

## Liv
Etter flere års utdannelse i utlandet vendte Morten Leuch tilbake til Norge i 1754 og gikk året etter inn i firmaet Collett & Leuch sammen med sin senere svoger James Collett. Etter sin farmors død i 1756 overtok han Bogstadgodset, som blant annet omfattet Bogstad gård. Leuch førte et gjestfritt hus både i Christiania og på Bogstad, og knyttet blant andre til seg dikteren Christian Braunmann Tullin. Da han i mai 1758 giftet seg med kompanjongens søster Mathia Collett, skrev Tullin til deres bryllup det berømte diktet «Maidagen». Leuch døde bare 36 år gammel under et besøk hos fetteren Peter Elieson på Hafslund.

Hans dagbok er blitt utgitt som *Morten Leuch d.y.’s dagbog 1757–1762* av Bogstad stiftelse og Bogstad gårds venneforening (2006).

## Referanser


## Kilder
* Collett, Alf: *Familien Collett og Kristianialiv i gamle dage*. Kristiania: Cappelen, 1915.
* Huitfeldt-Kaas, H. J.: «Leuch, Morten», i *[[Dansk biografisk Lexikon]]*, X. Bind 10, s. 235–236.. København: Gyldendal, 1896.
Peder Nielsen Leuch

**Peder Nielsen Leuch** (opprinnelig **Peder Nielsen**, født ca. 1636, død 15. mars 1693) var en norsk kjøpmann og rådmann i Christiania.

## Slekt
Peder Nielsen var sønn av lavettmaker på Akershus Niels Pedersen (død 1675). Sammen med sin bror Morten Leuch (d.e.) tok han navnet Leuch etter stemorens første ektemann (se Leuch).

Leuch var gift to ganger, første gang med Anne Mortensdatter, enke etter kjøpmann Peder Madssøn Kinck, og andre gang med Alhed Johansdatter Kreftig, datter av Bærums Verks eier Johan Krefting. Han etterlot seg to sønner, Morten og Niels, samt tre døtre. Den eldste datteren, Karen, ble gift med James Collett, stamfar til slekten Collett i Norge. Den andre datteren, Kirsten, ble gift med kjøpmann og rådmann Christen Griis.

## Liv
Peder Nielsen Leuch nevnes første gang på begynnelsen av 1660-tallet som kjøpmann i Christiania. Peder skal først ha vært skreddersvenn og deretter omvandrende trelastarbeider, men endte som en av Christianias mest ansette og velstående trelasthandlere. I 1687 ble han utnevnt til rådmann, og omtrent samtidig ble han medlem av en kongelig kommisjon som skulle avgi en betenkning om skogdriften i det sønnenfjelske Norge. Kommisjonens forslag resulterte i skogreskriptet av 6. september 1688 og den kongelige resolusjonen av samme år om sagbruksprivilegier.

Gjennom sitt første ekteskapet kom Leuch i besittelse av Bogstad gård samt 27 andre gårder og skogområder i Aker og Bærum, blant andre Ullern, Grini og Øvre Bestum med Vækerø. Han utvidet senere besittelsene ved innkjøp av andre gårder i samme strøk. Dermed la han grunnlaget for et stort eiendomskompleks på begge sider av Lysakerelva og Bogstadvannet.

## Referanser


## Kilder
* Alf Collett: *Familien Collett og familieliv i Christiania i gamle dage*. Kristiania: Cappelen, 1915.
Stiftsgården i Christiania

**Stiftsgården** var en herskapelig bygård i Christiania. Den besto av to sammenslåtte gårder: Rådhusgata 13 og Kongens gate 6. Bygningen ble revet i 1913.

## Bygningens historie
Bygningen ble oppført i 1757 som bolig for trelasthandler Morten Leuch. Etter hans død ble den overtatt av enken Mathia Collett, som giftet seg her for annen gang i 1773 med den ni år yngre Bernt Anker.  I 1781 ble bygningen solgt til staten som lokale for overhoffretten, fra 1797 stiftsoverretten. Navnet «stiftsgården» fikk den på grunn av at stiftsoverretten holdt til her. 1814–1856 var bygningen dels kontor, og dels bolig, for den svensk-norske kongens stattholder, fra 1873 bolig og kontor for Norges statsminister. Statsrådsmøtene for saker som kunne besluttes endelig uten Kongens nærvær, ble holdt i Stiftsgården. Både Statssekretariatet i Christiania (Regjeringens felleskontor opprettet 2. mars 1814) og embetet som Sekretær for Den norske regjerings formann (opprettet 2. juli 1829) hadde kontor i bygningen. 

Etter at en ny statsministerbolig i Parkveien 45 ble innkjøpt i 1896, solgte staten Stiftsgården til private. Chr. Matthiessen (etterhvert kjent som Banan-Matthiessen og senere BAMA) begynte med import av bananer i 1905 og hadde bananmodneri i Stiftsgården. Gården ble revet i 1913 og Sjøfartsbygningen ble oppført på tomten. 

Ifølge Alf Collett var bygningen «et landskjendt midtpunkt for hovedstadens høiere selskapsliv». Innvendig hadde den store selskapssaler prydet med landskapsbilder på veggene.  

I forkant av rivningen i 1913 ble enkelte interiører demontert og gjenoppsatt i *Bysamlingen* på Norsk Folkemuseum. Dette var *kabinettet/garderoben*, *dagligstuen* og *visittstuen*. Sistnevnt var egentlig et forværelse til *salen*. Det ble omdøpt til visittstuen av museet. Deler av interiøret derfra var overtatt av museet allerede i 1896. I tillegg til disse rommene ble stukktaket fra *salen* flyttet til museet, men senere fjernet igjen. *Bysamlingen* ble stengt i 1994 og deretter tømt. En ny utstilling, kalt *Tidsrom 1600-1914*, ble åpnet i samme lokaler i 2021. To av rommene, *visittstuen* og *kabinettet/garderoben*, inngår i denne utstillingen. Museet tok også vare på Stiftsgårdens hovedport mot Rådhusgata og satte den inn i *Bybygningens* fasade mot Torget i portåpningen til friluftsmuseet.

## Noter


## Litteratur
* Collett, Alf: *Familien Collett og Christianialiv i gamle dage*. Kristiania: Cappelen, 1915.

## Se også
* Paléet
## Eksterne lenker
*
Giddy Up a Ding Dong

**«Giddy Up a Ding Dong»** er en amerikansk rock and roll-sang som ble kjent i 1956 da den ble fremført i filmen Rock Around the Clock. Den ble en slager i flere land for gruppen Freddie Bell and the Bellboys og er kanskje deres best kjente innspilling.

Sangen ble opprinnelig skrevet i 1953 av Freddie Bell og hans venn Pep Lattanzi, men den ble først innspilt tre år senere etter at de hadde underskrevet en kontrakt med plateselskapet Mercury og ble sett av filmprodusenten Sam Katzman.

Katzman tilbød the Bellboys roller i Rock Around the Clock, «Giddy Up a Ding Dong» ble deres første utgivelse på Mercury og ble fremført i filmen.

Sangen ble ingen hit i USA, men oppnådde popularitet i Australia, Frankrike samt Storbritannia.

Reklamen for singleutgivelsen lød slik: *«If these sides don't move you, see a doctor – you're dead»*.

Sangteksten handler om en ridetur på hest med et definivt western-tilsnitt og melodien har en galopp lik en kadens.

«Giddy Up a Ding Dong» er også spilt inn av The Equals, The Jive Romeros, The Sensational Alex Harvey Band, Tommy Steele samt Wild Wind.

## Norske versjoner
Ivar Hovden og Eldar Vågan har skrevet norske tekster . Hovdens versjon bærer tittelen «Gir'u opp». Vågans versjon bærer tittelen «Gire opp og gær'n».

Vazelina Bilopphøggers versjon ble også utgitt på promo-CD-singlen «Gammel Oppland» (Slagerfabrikken/Sonet PROVAZ&nbsp;014) i 1994.

## Listeplassering
Versjonen til Freddie Bell and the Bellboys kom på den britiske singlelisten 29. september 1956 og lå der i ti uker med nummer fire som høyeste plassering.

## Referanser
Beautiful Dreamer

**«Beautiful Dreamer»** er en populær amerikansk sang. Det er den siste kjente sang skrevet av den amerikanske komponisten Stephen Foster. «Beautiful Dreamer» ble publisert posthumt i 1864, det året Foster døde.

## Innspillinger
*Bing Crosby med John Scott Trotter & his Orchestra. Plateselskap og katalognummer var Decca 3118 (Matrisenummeret var DLA&nbsp;1967&nbsp;A). Innspillingen ble gjort i Los Angeles 22. mars 1940
*Steve Conway med Jack Byfield & his Orchestra. Plateselskap og katalognummer var Columbia (England) FB3233 (Matrisenumeret var CA&nbsp;20117-1).
*Thomas Hampson med Jay Ungar (mandolin), David Alpher (fiolin) og Molly Mason (gitar). Plateselskap og katalognummer var EMI Classics 4165
*John Leyton. Platemerke og katalognummer var His Master's Voice POP&nbsp;1230. Platen ble utgitt i 1963.
*John Norman med Willy Andresens orkester og kor. Arr:: Willy Andresen. Innspilt på singlen Philips 353&nbsp;216&nbsp;PF 12. august 1963.

## Norsk versjon
Per Bråten og Eigil Berg har skrevet en norsk tekst. På norsk bærer den tittelen «Hei, du må våkne». New Jordal Swingers har spilt inn sangen. Den ble utgitt på EP-platen *På norsk* (On Records NJS&nbsp;001) i 1976.

## Bruk i filmer
En instrumentalversjon av «Beautiful Dreamer» spiller en fremtredende rolle som temamusikk under Eddie Lawrences komedienummer «The Old Philosopher».

Sangen ble også brukt av filmkomponisten Danny Elfman i filmen Batman (1989). I filmens sammenheng fungerer den som Jokerens forvrengte «kjærlighetssang» til filmens kvinnelige hovedrolleinnehaver, Vicki Vale

## Listeplassering
Leytons versjon lå på VG-lista i syv uker i 1964 og som nummer tre i én uke.

## Referanser
Linn Strømsborg

**Linn Strømsborg** (født 1. mai 1986) er en norsk forfatter bosatt i Oslo.

Hun har utdannelse innen litteraturformidling fra Universitetet i Oslo og jobbet i Ark bokhandel i flere år. Hun vokste opp på Furuset i Groruddalen i Oslo. 

Debutboka *Roskilde* ble oversatt til svensk og utgitt der i 2010 av forlaget Lindqvist Publishing. De utga også boksingelen *Øya* på svensk samme år.

Andreboka *Furuset* ble kåret til en av årets beste bøker i Stavanger Aftenblad i 2013, der anmelder Ida Vågsether sa følgende: «Linn Strømsborg skriver så det gjør vondt. Om voksenlivet som kanskje ikke er så voksent, om ensomhet og om vennskap. Linn Strømsborgs roman gjør at jeg føler meg mindre alene. God litteratur gjør gjerne det.»

Tredjeboka *Du dør ikke* (2016) er en frittstående oppfølger til *Furuset*.

Fjerdeboka *Aldri, aldri, aldri* (2019) fikk terningkast 5 i VG og anmelder Trine Saugestad Hatlen skrev blant annet: «Strømsborg skriver sjeldent friskt om et tidsaktuelt og nokså tabubelagt tema. Norge opplever en dramatisk økning i antall barnløse, og Erna Solberg har tatt til orde for at vi må finne ut hvorfor norske kvinner føder så få barn. Linn Strømsborg skriver sabla godt om akkurat det.» Dansk utgave, Aldrig, aldrig, aldrig, 2020 (Turbine Forlag), tysk utgave, Nie, nie, nie i 2021 (Dumont Buchverlag).

## Utgivelser
* *Aldri, aldri, aldri*, roman, Flamme Forlag (2019), ISBN 9788282883351
* *Du dør ikke*, roman, Flamme Forlag (2016), ISBN 9788282881135
* *Furuset*, roman, Flamme Forlag (2013), ISBN 9788202311551
**Roskilde*, roman, Flamme Forlag (2009), ISBN 9788202311551
* *Øya*, boksingel, Flamme Forlag (2009), ISBN 9788202324605

## Referanser


## Kilder
*Presentasjon av Linn Strømsborg i Forfatterkatalogen på Forfattersentrums nettsider

## Eksterne lenker
* Linn Strømsborgs blogg
* Linn Strømsborg på Flamme Forlag
Priyanka Chopra

**Priyanka Chopra Jonas** (hindi: प्रियंका चोपड़ा; født 18. juli 1982 i Jamshedpur i daværende Bihar i India) er en indisk filmskuespiller og sanger, og vinner av Miss India World og Miss World i 2000. Gjennom sin karriere som filmskuespiller har Chopra blitt en av Bollywoods mest kjente skuespillere og er en av de mest populære berømtheter i India. Hun har vunnet en nasjonal filmpris for beste skuespiller, og en rekke andre priser. Hun er kusine av skuespilleren Parineeti Chopra.

## Liv og virke
### Bakgrunn
Priyanka Chopra ble født av foreldre som begge var leger i den indiske hær, noe som medførte at familien ofte måtte flytte rundt i hennes barndom, men hun betrakter Bareilly, 220&nbsp;km øst for Delhi, som sitt egentlige hjem. Som tenåring bodde hun noen år hos en tante i USA. I 2000 meldte hennes mor henne på en skjønnhetstevling kalt Femina Miss India hvor hun havnet på andreplass, noe som ga henne tittelen som Miss India World og kvalifisert for å delta i Miss World-konkurransen. Hun ble kronet som Miss World i 2000, den femte fra India som har blitt det.

Selv om hun en gang vurderte å studere ingeniørvitenskap, valgte hun heller å ta imot tilbud fra den indiske filmindustrien som et resultat av hennes titler i skjønnhetskonkurransene.

### Skuespillerinne
Hennes debutfilm var tamilske *Thamizhan* i 2002. Året etter spilte hun i *The Hero*, hennes første hindifilm. Den ble fulgt av suksessen *Andaaz* som ga henne en pris for beste kvinnelige debut. Ved 2006 hadde hun etablert seg som en ledende skuespiller i hindifilm med en rekke hovedroller i filmer som *Krrish* og *Don*. Etter å ha mottatt blandet mottakelse for en rekke mindre suksessfulle filmer, fikk hun gode anmeldelser for hennes portrett av ukonvensjonelle figurer, inkludert en plaget modell i dramaet *Fashion* fra 2008, en livlig marathikvinne i thrilleren *Kaminey* fra 2009, som en seriemorder i *7 Khoon Maaf* fra 2011 og som en autistisk kvinne i den romantiske komedien *Barfi!* fra 2012.

Hun har fått ytterligere kommersiell suksess ved å delta i filmer som den fartsfylte thrilleren *Don 2* (2011) og hevndramaet *Agneepath* (2012), samtlige var blant de mest sette indiske filmene noensinne.

I tillegg til å spille i filmer har hun deltatt i en rekke show, ledet et Reality-TV på indisk fjernsyn, skrevet faste spalter i indiske aviser og vært opptatt av veldedighetsarbeid, blant annet ble hun utnevnt som UNICEFs Goodwill-ambassadør for barns rettigheter den 10. august 2010. I 2012 utga hun sin første musikksingel, «In My City». Hennes andre singel, «Exotic», kom i 2013, og som gikk inn på listene i land som blant annet USA og Canada.

## Filmografi (utvalg)

## Utmerkelser
Hun mottok den indiske utmerkelsen Padma Shri for sitt kunstneriske virke i 2016.

## Referanser


## Eksterne lenker
* 
* Offisielt musikknettsted
*
Tarapur kjernekraftverk

**Tarapur kjernekraftverk** er et stort kjernekraftverk som produserer elektrisk kraft i India. Det ligger i byen Tarapur i distriktet Thane i den vestindiske delstaten Maharashtra. Byggingen av anlegget begynte i 1962 og det stod klar til drift i 1969. 

Til å begynne med bestod anlegget av to kokvannsreaktorer, hver med en effekt på 160 MW. Disse reaktorene ble produsert av Bechtel og GE etter 1963-avtalen mellom India, USA og Det internasjonale atomenergibyrået (IAEA). Senere ble to nye og mer kraftfulle reaktorer bygd ved anlegget, disse med en samlet maksimal effekt på 980 MW. Anlegget har i dag fire reaktorer, og disse har en maksimal effekt på om lag 1 400 MW. Dette betyr at anlegget i Tarapur er det største kjernekraftverket i India. 

## Eksterne lenker
* A feat at Tarapur: The twin reactors of the Tarapur Atomic Power Station undergo modernisation, safety upgradation and life extension.
Tyke Peacock

**Tyke Peacock** (født 24. februar 1961) er en tidligere høydehopper fra USA, best kjent for å ha vunnet sølvmedalje i høydehopp under VM i 1983 i Helsingfors, bak Gennadij Avdejenko. Peacock har en personlig rekord på 2.33 meter fra Berlin 17. august 1983. I 1981 vant han IAAF World Cup.

## Referanser


## Eksterne lenker
*
Pelipper

**Pelipper** er en fiktiv art i pokémonserien. Den ble introdusert i 3. generasjon, og har nummer 279 i den offisielle pokédexen. Pelipper er av typene vann og flygende, som den pokémonen den utvikler seg fra, Wingull.

Pelipper man minne noe om en pelikan. Både den og pelikaner har pose på undersiden av nebbet. Men Pelipper sitt er større. Nebbet til Pelipper er veldig stort, omtrent like stort som resten av kroppen. Den er gul på magen, og hvit på oversiden. Den har to lange, men smale, vinger, som er har blå tupper og er delt i tre. Den har noe blått på hodet også. Det svarte i øya dens er delt opp i to felt.

Pelipper lever, som sin førutvikling, ved sjøen. Akkurat som Wingull bygger også den reiret sitt på klipper ved vannet. Når den skal ha mat svømmer den så den rører bølgetoppene. Når den skal fange maten, tar den nebbet ned i vannet og tar opp alt sammen, før den svelger alt sammen helt. Den kan også bruke nebbet til å frakte egg rundt, eller små pokémon, enten for å redde dem fra rov, eller for å frakte dem dit de skal. Når den skal hvile vingene sine dupper den opp og ned på vannet.
## Eksterne lenker
* Pelipper på Pokémon Wiki
Kvotejakt

**Kvotejakt** er ordinær jakt på et bestemt antall individer av en viltart, i Norge med hjemmel i viltloven § 9, der kvoten er fastsatt av offentlig myndighet. Av rovviltartene er det kun gaupe det er åpnet for kvotejakt på i Norge.

## Referanser


## Se også
* Lisensfelling
* Jakt
Konstantin Volkov

**Konstantin Jurjevitsj Volkov** (russisk: Константин Юрьевич Волков, født 1960) er en tidligere stavhopper som representerte Sovjetunionen. Etter å ha vunnet innendørs-EM i 1980 med høyden 5,65, ny mesterskapsrekord, var han en favorittene til OL i Moskva samme år. Han ble imidlertid toer bak Władysław Kozakiewicz. Under VM i 1983 i Helsingfors tok han andreplass bak Serhij Bubka. Volkov har en personlig rekord på 5,85&nbsp;meter fra Kyiv i 1984.

## Referanser


## Eksterne lenker
*
Skadefelling

**Skadefelling** er en skademotivert jakt på enkeltindivider av gaupe, jerv, bjørn eller ulv, for å stanse eller forhindre skader på bufe eller tamrein med hjemmel i viltloven §&nbsp;12 og forskrift. Skadefelling er kun et virkemiddel for å avhjelpe akutte skadesituasjoner, mens bestandsreguleringer som sådan skjer gjennom lisensfelling eller kvotejakt.

Skadefelling av kongeørn kan gis for å stoppe en pågående skadesituasjon, men det tillates ikke felling av preventive årsaker. Vedtak om skadefelling er frikoblet fra grunneierretten.

Fellingstillatelse gis kun innenfor den kvote og områdeavgrensning som rovviltnemnda eller Direktoratet for naturforvaltning har satt.

Skadefelling av ulv er omstridt i Norge.

## Se også
* Fellingstillatelse

## Referanser
Kristian Ranestad

**Kristian Ranestad** (født 1959) er en norsk professor i matematikk ved Universitetet i Oslo.

Han studerte til dr.philos (1988) ved Universitetet i Oslo med avhandlingen «On smooth surfaces of degree ten in the projective fourspace» med Geir Ellingsrud som veileder. 
Ranestads hovedarbeidsområde er algebraisk geometri og dens anvendelser.

Kristian Ranestads Erdős-tall er 2. I 2013 ble han valgt inn i Det Norske Videnskaps-Akademi i gruppe for matematiske fag.

## Referanser


## Eksterne lenker
Ajayi Agbebaku

**Ajayi Agbebaku** (født 6. januar 1955) er en tidligere nigeriansk tresteghopper.

Han har en personlig bestenotering på 17.26 meter, fra Edmonton i juli 1983, som fortsatt er nigeriansk rekord. Dette er det nest lengste hoppet av en afrikansk utøver, kun slått av Ndabazinhle Mdhlongwa. Han har fortsatt den afrikanske innendørs-rekorden på 17.00 meter, fra  Dallas i januar 1982.

## Meritter

## Referanser


## Eksterne lenker
*
Fellingstillatelse

**Fellingstillatelse** er nødvendig i Norge for å jakte på elg, hjort, rådyr, villrein og bever. Fellingstillatelsen spesifiserer hvilken art og hvor mange og hvilket kjønn som kan skytes i ett gitt område, gjerne kalt et vald. Godkjente hjorteviltvald kan få årlig fellingstillatelse uten søknad. Kommunen har ansvaret for å utstede fellingstillatelser.

Det må betales fellingsavgift for å jakte elg, hjort og villrein. For elg og hjort skal det betales på den måten kommunen bestemmer, mens det for villrein blir krevd inn av villreinnemnda.

## Se også
* Skadefelling
* Storvilt
* Jakt
Langfjellet

**Langfjellet** er et fjell i Alta kommune i Finnmark. Det er en langstrakt fjellrygg som strekker seg fra Langfjorden i nord til øvre del av Vassbotndalen i sør, og avgrenses i øst av Ulvsvågdalen og Pølvannet, og i vest av Kjerringdalen. Fjellet har flere topper, hvorav den høyeste er lengst i nord med en høyde på  meter over havet.

Langfjellet er det syvende høyeste fjellet i Finnmark av fjellene med primærfaktor på minst 50 meter.

## Se også
* Fjell i Finnmark

## Referanser
Randy Jones

**Randy Jones** (født 13. september 1952 i Raleigh i Nord-Carolina) er en amerikansk disco- og popsanger og skuespiller.

Randy Jones var den opprinnelige cowboy fra Village People til 1981 og har siden etablert en solokarriere.

Jones ga i 2007 ut et soloalbum med tittelen *Ticket to the World*.

Som skuespiller, optrådte Jones med de andre medlemmer af bandet i deres egen film *[[Can't Stop the Music]]* i 1980.

Randy Jones bor i New York.

## Referanser


## Eksterne lenker
* 
* 
*
Para (distrikt)

**Para** er et av ti distrikter i Surinam. Det ligger sentralt nordøst i landet. I Para ligger Jodensavanne som ble etablert på 1600-tallet av sefardiske jøder på flukt fra den spanske inkvisisjonen. Jodensavanne ble ødelagt i brann i 1832. Under andre verdenskrig ble Jodensavanneområdet brukt som interneringsleir for mistenkte nazisympatisører i Surinam. Distriktet hadde 24 700 innbyggere i 2012.

## Referanser
Paramaribo (distrikt)

**Paramaribo** er ett av ti distrikter i Surinam. Hovedstaden Paramaribo ligger i distriktet, som er Surinams minste distrikt. Distriktet hadde  innbyggere i 2012.

Området ble kolonialisert av britene som bygde Fort Willoughby i 1651. Fortet kom senere på nederlandske hender og ble omdøpt Fort Zeelandia i 1667.

## Referanser




## Eksterne lenker
*
Saramacca (distrikt)

**Saramacca** er et av ti distrikter i Surinam. Det ligger sentralt nord i landet langs kysten. Distriktet hadde  innbyggere i 2012.

## Referanser




## Eksterne lenker
*
Wanica (distrikt)

**Wanica** er et av ti distrikter i Surinam. Det ligger sentralt nord i landet, langs kysten. Administrasjonssenteret Lelydorp het frem til 1905 Kofidjompo. Byen er nå oppkalt etter den nederlandske arkitekten Cornelis Lely som var koloniguvernør i Surinam. Distriktet hadde 118 222 innbyggere i 2012.

## Referanser
Akseli Kokkonen

**Akseli Ensio «Axu» Kokkonen** (født 1984) er en finsk-norsk skihopper. Han representerer Stårheim IL.

Kokkonen er født i Norge, men har finske foreldre, og familien flyttet til Lahtis i Finland da han var 1 1/2 år gammel. Han debuterte for Finland i verdenscupen med en 36.-plass i Kuopio 23. november 2001. Hans beste plassering i verdenscupen er 5.-plass i Kuusamo 29. november 2003. Sammenlagt i verdenscupen ble han nummer 19 i sesongen 2003-04.

Etter skadeavbrudd og dårlige resultater ble han satt ut av landslaget, og han tok pause fra hoppingen i 2006 for å dra til Egypt og ta dykkerutdannelse. Etter at han returnerte til Finland for å gjøre militærtjeneste, tok han opp igjen skihoppingen, og hoppet noen få internasjonale renn vinteren og sommeren 2007, uten at han ble tatt inn på landslaget igjen. Dette året valgte han å flytte til Norge og bli norsk statsborger, og å satse på å bli tatt ut på det norske landslaget i stedet. Men på grunn av at det kreves to års sammenhengende botid i Norge for å bli norsk statsborger, måtte han vente på å få sjansen på det norske landslaget.

Sesongen 2008-09 hoppet han i norgescupen. I juni 2009 fikk han norsk statsborgerskap, og han hoppet i kontinentalcupen og Grand Prix i sommersesongen. 5. desember 2009 debuterte han i verdenscupen for Norge med 25.-plass på Lillehammer.

## Referanser


## Kilder
* Hjemmeside

## Eksterne lenker
*
Litteraturformidling

**Litteraturformidling** vil si planmessige tiltak for å inspirere til lesing generelt, eller til lesing av litteratur med bestemte kvaliteter. Litteraturformidling foregår i bibliotek, skole, bokhandel og andre steder. Litteraturformidling foregår både gjennom kampanjer og andre aksjonsrettede tiltak, og gjennom løpende virksomhet som bokutstillinger, eksponering av nye bøker og annet. I videste forstand kan det meste av virksomheten i bibliotek og bokhandel kalles litteraturformidling.

Universitetet i Oslo tilbyr et yrkesrettet studium i litteraturformidling. Foreningen !les er en av flere norske, nasjonale tiltak for litteraturformidling rettet mot ungdom.

## Eksterne lenker
*Universitetet i Oslo – Informasjon om studiet litteraturformidling
Margrethe Renstrøm

**Margrethe Renstrøm** (født 1985) er en norsk friidrettsutøver som hopper lengde for IK Tjalve. Per 2022 er hun innehaver av norgesrekorden i lengde med 6,68 meter. 

## Idrettskarriere
Hun satte norsk rekord i lengde med 6,68 meter under i EM i Barcelona den 27. juli 2010. Hun slo da sin egen rekord på 6,64 fra Norgesmesterskapet i 2009, hvor hun slettet den 41 år gamle norske rekorden til Berit Berthelsen på 6,56 meter satt på Bislett 10. september 1968.

Hun har hatt sin mor Reidun Renstrøm som trener mens hun hoppet for Søgne Idrettslag frem til 2005 og overgangen til Tjalve. Hun fikk da trener støtte fra Leif Olav Alnes til hurtighetstreningen. I 2013 valgte Renstrøm å satse fulltid på idretten og inngikk en treneravtale med tidligere høydehopper Håkon Särnblom.

I forkant av EM i friidrett 2010 i Barcelona vurderte Renstrøm å bytte satsben etter en periode med ryggproblemer og jumper’s knee. Hun tok bronse i EM i friidrett 2012 i Helsingfors med resultatet 6,67, det var 14 cm bak vinneren Éloyse Lesueur. I OL i London skadet hun seg under oppvarmingen for forsøksksheatet og måtte bryte konkurransen. Det ble senere påvist en avrivning av senespeilet under høyre foten.

## Privatliv
Renstrøm bor i Oslo og er utdannet fysioterapeut fra Høgskolen i Oslo. 

## NM-medaljer
Renstrøm har sju NM-titler i lengdehopp utendørs, og to i tresteg, samt en tittel hver i lengde og tresteg innendørs.

## Referanser


## Eksterne lenker
* 
* Margrethe Renstrøm - tjalve.no
Kakrapar kjernekraftverk

**Kakrapar kjernekraftverk** er et kjernekraftverk som produserer elektrisk kraft i India. Det ligger i nærheten av byen Surat i delstaten Gujarat. Anlegget består av to reaktorer, hver med en maksimal effekt på 220 MW. Byggingsprosjektet startet i 1984, og den første reaktoren ved anlegget ble satt i drift i mai 1993. Drøyt to år senere stod også den andre reaktoren ferdig. Ytterligere to reaktorer er under bygging per 2020.

I tillegg til selve kjernekraftverket er det også et kraftverk for produksjon av tungtvann i området. Gjennom årene har flere ulykker funnet sted ved anlegget; i 1998 ble den første reaktoren satt ut av drift på grunn av en lekkasje i kjøleanlegget og i 2004 ble anlegget skadet ved vedlikeholdsarbeid.

## Referanser




## Eksterne lenker
*
Lotad

**Lotad** er en fiktiv art i pokémon. Den blei først introdusert i 3. generasjon, og har typene vatn og gras. Lotad utvikler seg til Lombre, som utvikler seg videre til Ludicolo. Lotad har nummer 270 i den nasjonale pokédexen.

Det tydeligste kjennetegnet ved Lotad er at den har et stort blad på ryggen. Det er ovalt, og har et hakk på baksiden. Rundt det er det en kant, bortsett fra ved hakket. Sjølve kroppen dens er blå, men den er gul rundt munnen. Den har også fire korte bein.

Lotad lever i dammer og innsjøer. Der flyter den på overflaten, mens den bruker bladet til fotosyntese. Slik unngår den direkte konkurranse med andre pokémon. Viss det går for lang tid uten at den drikker vil bladet viste, og viss det skulle dø blir Lotad svak. Bladet bruker den også til å frakte små pokémon som ikke kan svømme over vatnet. Det sies at den levde på land før, men at den kom tilbake til vatnet da bladet blei for tungt for den. I dag kan man av og til se den komme opp på land i jakt på reint vatn.
## Eksterne lenker
* Lotad på Pokémon Wiki
Zwentendorf kjernekraftverk

**Zwentendorf kjernekraftverk** er et påbegynt kjernekraftverk i tettstedet Zwentendorf i Østerrike. Anlegget var det første kjernekraftverket i landet. Selv om det ble ferdigstilt i 1978, ble kraftverket aldri tatt i bruk. Prosjektet utviklet seg til en av de største offentlige investeringsskandalene i landets historie.

Ved en folkeavstemning stemte majoriteten imot bruk av anlegget. Byggeprosjektet begynte i 1971, og anlegget ble stående med en reaktor med en maksimal effekt på om lag 723 MW. 

I dag brukes anlegget som et reservelager for deler til andre anlegg (hovedsakelig i Tyskland), og som treningsanlegg for arbeiderne. Det er ikke mulig å besøke anlegget til hverdags, men tidvis brukes det som åsted for musikkfestivaler eller ulike andre arrangement.
Obninsk kjernekraftverk

**Obninsk kjernekraftverk** (russisk: Обнинская АЭС) var et kjernekraftverk i den sovjetiske (nå Russland) byen Obninsk i Kaluga oblast, omtrent 100 km sørvest for Moskva. Det var verdens første kjernekraftverk tilpasset produksjon av elektrisk kraft i stor skala. Byggingen startet i 1951, og anlegget ble satt i drift i 1954. 

Kjernekraftverket hadde bare en reaktor. Den hadde en maksimal effekt på 6 MW, men produserte kun ca. 5 MW. Utbyttet var nok til å forsyne 2&nbsp;000 moderne hjem. Antallet var imidleritd annerledes i Sovjetunionen på 1950-tallet. Reaktoren fungerte som en prototype for en ny type atomreaktorer. I en periode på rundt 10 år var anlegget i Obininsk det eneste kjernekraftverket i Sovjetunionen. Det var i drift helt fram til 2002, da det ble erstattet av mange nye og mer effektive anlegg. 

## Referanser
Joseph Joachim

**Joseph Joachim** (født 28. juni 1831 i Kopčany / Köpcsény) ved Bratislava, i dagens Burgenland, Østerrike, død 15. august 1907 i Berlin) var en ungarsk fiolinist, dirigent, komponist og lærer. Sommeren 1844 ble det holdt fem konserter i London, ledet av Felix Mendelssohn, og det var ved en av disse han «gjenopplivet» Beethovens eneste fiolinkonsert, med  tretten år gamle Joseph Joachim som solist.

Joachim var en av sin tids mest anerkjente fiolinister. I det svenske ukebladet *Söndags-Nisse* ble han omtalt i 1875 som *"Fiolinisternas konung."*

## Musikk
Joachims komposisjoner er lite kjent, men han skrev en rekke verk for fiolin, blant annet tre konserter, ouverturer til Shakespeares *[[Hamlet]]* og *Henry IV*. Han skrev også kadenser for mange andre komponisters konserter, blant annet av Beethoven og Brahms. *Fiolinkonsert nr 2 i d-moll, op 11* («Ungarske konsert») regnes for å være hans beste komposisjon. Musikken hans har en overveiende dyster karakter med et personlig særpreg.

## Verk
* Op. 1 Andantino og Allegro scherzoso for fiolin og Orkester i B-dur
* Op. 2 Romanse i B-dur
* Op. 3 Konsert (i en sats, g-moll) for fiolin og orkester eller pianoforte
* Op. 4 Ouverture «Hamlet»
* Op. 5 «Lindenrauschen»
* Op. 6 Ouverture «Demetrius»
* Op. 7 Ouverture «Henry IV» (1854)
* Op. 8 Symfoni i C-dur (Fri orkesterversjon av Franz Schuberts Grand Duo for firhendig klaver, 1855)
* Op. 9 Hebraiske melodier for bratsj og klaver
* Op. 10 Konsert («på ungarsk vis») for fiolin og orkester (1861)
* Op. 11 Nocturno for fiolin og orkester eller pianoforte
* Op. 12 Ouverture «In Memoriam Heinrich von Kleist» (1861)

## Referanser


## Eksterne lenker
* 
* 
* 
*  Vergessene Komponisten: Joseph Joachim
*  Fotogalleri (*Die Tonkunst*)
*
Phil Keoghan

**Philip John «Phil» Keoghan** (født 31. mai 1967 i Christchurch på New Zealand) er en newzealandsk programleder. Han er mest kjent som programleder for *[[The Amazing Race]]*.

## Karriere
Allerede som 19-åring var Keoghan vert for *[[Spot On]]* på newzealandsk TV. Etterhvert flyttet han til USA. I tillegg til *The Amazing Race* har han produsert sitt eget TV-program, *[[No Opportunity Wasted]]* (NOW), og skrevet en bok med samme tittel. 

I 2009 syklet han fra Los Angeles til New York for å samle inn penger til forskning på Multippel sklerose. Det ble laget en dokumentarfilm om dette som hadde premiere 3. februar 2011.

## Familie
Han er gift med en australsk TV-produsent han møtte da de jobbet med programmet *[[That's Fairly Interesting]]*. Sammen har de en datter. De bor i Los Angeles. I tillegg har det et hjem på Coromandelhalvøya på New Zealand.

## Eksterne lenker
* 
*
FC Nordsjælland

**FC Nordsjælland** er en dansk fotballklubb som spiller i Superligaen. Klubben het tidligere *Farum Boldklub*, og spiller sine hjemmekamper på Farum Park i Farum.

Klubben vant Superligaen for første gang i 2011/12, og ble derfor direkte kvalifisert til gruppespillet i Champions League 2012/13.

## Historie
Farum BK ble skapt i 1992 på initiativ av Farum kommunes daværende ordfører Peter Brixtofte og rykket opp flere divisjoner på kort tid, takket være en sterk kommunal støtte. Peter Brixtofte ble senere dømt for å ha ført kommunale midler over til klubben ulovlig.

Sesongen 2001/2002 rykket klubben opp til Superligaen, og tok året etter bronse i Danmarks øverste divisjon.

Året etter skiftet klubben navn til *FC Nordsjælland*, blant annet for å slippe det dårlige ryktet klubben fikk i forbindelse med Brixtofte-saken. Den negative stemningen i klubben forplantet seg også til banen, hvor klubben var innblandet i bunnstriden i hele denne perioden, men de unngikk nedrykk.

## Spillerstall
Oppdatert 10. april 2024.

### Utlånte spillere

## Referanser


## Eksterne lenker
*
Svenning Rytter

**Svenning Krag Nielsen Rytter** (1875–1957) var en dansk jurist og politiker (V).

Han var cand. jur. fra 1900, jobbet i Justisministeriet 1900–1907 og var amtmann på Færøyene 1911–1918, overrettsassessor i København fra 1918 og dommer ved Østre Landsret fra 1918. Han trakk seg som amtmann etter uoverensbestemmelser med justisminister Carl Theodor Zahle (RV) og meldte seg inn i Venstre.

Rytter var medlem av Folketinget for Lolland-Falster 1919–1929, medlem av Landstinget 1929–1947 og justisminister 1920–1924 og 1926–1929.

## Referanser


## Eksterne lenker
* *Løgtingið 150 – Hátíðarrit*, bind 2 (2002), s. 346. (PDF )
Løren Idrettspark

**Løren Idrettspark** er et idrettsanlegg på Løren i bydel Bjerke i Oslo. Anlegget består av en full størrelse fotballbane og en syverbane med kunstgressdekke og gummispon, en innebandyhall og klubbhus til Hasle Løren IL. 

Lørenhallen med ishockeybane er nabo mot sør med Løren skole ytterligere noen meter sør. Refstad skole ligger 100 meter mot nord. 

## Eksterne lenker
* 
* Hasle-Løren Innebandy
Lotte Friis

**Lotte Friis** (født 1988) er en av Danmarks beste kvinnelige svømmere. Hun er best på de lange fridistansene. Lotte Friis svømmer for klubben Sigma/Allerød, men til daglig trener hun hos Dansk Svømmeunions Elitesenter i Farum. Den 1. august 2009 vant hun Danmarks første VM-gullmedalje i svømming gjennom tidene.

Under sommer-OL 2012 i London tok hun en fjerdeplass på 400 meter fri med tiden 4:03.98.

## Referanser


## Eksterne lenker
* 
* Profil på club2008.dk
Farum Park

**Farum Park** er et fotballstadion i Farum, Danmark. Det er hjemmebane for FC Nordsjælland, og har flere ganger vært brukt av Danmarks U21-landslag. 

Stadion har en kapasitet på 9 300 sittende og 300 stående tilskuere. Lysanlegget er på 1400 lux.

## Tribunene
***Langsidene**:
**Jyske Bank-tribunen, som er en familietribune.
**Vognstop Service-tribunen.

***Kortsidene**:
**Bortefansens tribune.
**Hjemmefansens tribune.
Scoundrel Days

***Scoundrel Days*** er det andre studioalbumet til den norske pop-gruppa a-ha.

Albumet ble utgitt 6. oktober 1986 av Warner Bros. Records. Albumet solgte over seks millioner eksemplarer verden over og solgte til platinaplate i Storbritannia og Sveits og til gullplate i Tyskland og Brasil. «I've Been Losing You» og «Cry Wolf» ble de to største hitene.

*Scoundrel Days* lå 25 uker på VG-lista i 1986-1987 med beste plassering som #1. Scoundrel Days vant klassen beste popalbum på Spellemannprisen 1986.

## Sporliste
# «Scoundrel Days» (Waaktaar/Furuholmen) 3:56
# «The Swing of Things» (Pål Waaktaar) 4:14
# «I've Been Losing You» (Pål Waaktaar) 4:24
# «October» (Pål Waaktaar) 3:48
# «Manhattan Skyline» (Waaktaar/Furuholmen) 4:52
# «Cry Wolf» (Waaktaar/Furuholmen) 4:05
# «We're Looking For the Whales» (Waaktaar/Furuholmen) 3:39
# «The Weight of the Wind» (Pål Waaktaar) 3:57
# «Maybe, Maybe» (Magne Furuholmen) 2:34
# «Soft Rains of April» (Waaktaar/Furuholmen) 3:12

## Personell
;a-ha
* Morten Harket – vokal
* Magne Furuholmen – keyboard, vokal, produsent 
* Pål Waaktaar – gitar, vokal, produsent 

;Andre
* Graham Prescott – gitar på *Scoundrel Days*
* Michael Sturgis – trommer på *The Swing of Things*, *I've Been Losing You* og *Soft Rains of April*
* Leif Johansen – bass på *I've Been Losing You*
* Øystein Jevanord – trommer på *Cry Wolf*
* Alan Tarney - produsent, mix
* Gerry Kitchingham - tekniker 
* John Hudson - mix 
* Jeri McManus - design
* Kim Champagne - design 
* Knut Bry - fotograf

## Listeplasseringer

## Referanser


## Eksterne lenker
*
Thorstein Diesen (1894–1962)

::*Om radio- og fjernsynsmannen Thorstein Diesen.  For avismannen, se [[Thorstein Diesen]]*
**Einar Thorstein Diesen** (1894–1962) var en norsk journalist og programsjef i NRK.

Etter oppvekst i Halden flyttet han til Kristiania, tok examen artium 1913, arbeidet blant annet som sekretær i Oslo Høyre 1917–1926. Han var også formann i Den Konservative Studenterforening 1921–1923. I 1926 begynte han som programsekretær i Kringkastingsselskapet A/S. Dette ble Norsk rikskringkasting (NRK) i 1933. Diesen ble en sentral medarbeider i NRK og var programsjef fra 1948.
    
Han var far til TV-mannen Erik Diesen (1922–1999).

## Referanser
Norderhovgata (Oslo)

**Norderhovgata** (1-37, 2-38B) er en gate på Kampen i bydel Gamle Oslo i Oslo. Den går fra Ullensakergata i sør til Sons gate ved Kampen park i nord.

Før byutvidelsen i 1878 lå området i Aker, og denne gaten het Bruns gade. Dagens navn er fra 1879, da gaten i likhet med mange andre i området fikk navn etter steder på Østlandet.

En rekke av husene i gaten er trehus fra før byutvidelsen. Senere var det murtvang. Nr. 1–5 er leiegårder oppført i 1876 som ble renovert i 1978–80. Nr. 27–35 er rekkehus fra 1985. Nr. 32B var et våningshus (enebolig) i sveitserstil fra 1861, ominnredet til arbeidsbolig med ni leiligheter ca. 1875 og deretter til tremannsbolig i 1982. Foran dette huset ligger nr. 32, en leiegård fra 1939. Nr. 38 er en leiegård tegnet av Carl Anian Aaman og oppført i 1894.

## Referanser


## Kilder
* 

## Eksterne lenker
* 
* Lokalhistoriewiki
Kalvøysund

**Kalvøysund** er en liten tettbebyggelse og et sund på Flosterøya i Arendal kommune.

På stedet ligger Kalvøysund festning, et tysk kystfort fra andre verdenskrig, som ble bygget for å beskytte Arendals østre innløp.

Renneskjær like utenfor var på 1800-tallet markert med en lykt med påmalt gult kors som viste at dette var en kolerahavn, der skipene satte kolerasmittede i karantene.

Lyrikeren og billedkunstneren Finn Strømsted bodde i en årrekke i Kalvøysund.

## Referanser
Oversikt over VM-medaljevinnere i svømming (damer)

Dette er den komplette listen fos ** VM-medaljevinnere i svømming for damer** fra 1973 to 2009.

## [[Crawl|Fri]]
### 50 meter

### 100 meter

### 200 meter

### 400 meter

### 800 meter

### 1500 meter

## [[Ryggsvømming]]
### 50 meter

### 100 meter

### 200 meter

## [[Brystsvømming]]
### 50 meter

### 100 meter

### 200 meter

## [[Butterfly]]
### 50 meter

### 100 meter

### 200 meter

## [[Medleysvømming |Individuell medley]]
### 200 meter

### 400 meter

## Stafetter
### 4 &times; 100 meter fri

### 4 &times; 200 meter fri

### 4 &times; 100 meter medley

## Referanser


## Eksterne lenker
* HistoFINA volume IVb
Denizlispor

**Denizlispor Kulübü** er en tyrkisk fotballklubb fra byen Denizli. Laget spiller i tyrkisk superliga. Klubben ble grunnlagt i 1966. Hjemmebanen heter Denizli Atatürk, og ble grunnlagt i 1987. Den kan ta 15&nbsp;420 tilskuere.

## Referanser


## Eksterne lenker
*
Såstein

**Såstein** er to mindre øyer i Langesundsbukta i Bamble kommune, på utsiden av Elviklandet, øst for Såsteinsundet og sør for Rognsfjorden og Åbyfjorden.

På 1700-tallet var Såstein (Saastein) bebodd av en familie.

De to øyene Store Såstein og Lille Såstein, adskilt av et meget smalt sund, utgjør med tilhørende holmer og skjær 306,2 dekar. Den sørlige delen av Store Såstein er et område på 205,6 dekar skjærgårdspark som er regulert for allmennheten. Denne delen er preget av fjellknauser, kløfter og furuskog. Den resterende delen av det nordre området er et hytteområde.

Et areal på rundt 75 dekar på Lille Såstein er i 1980 gitt til staten av familien Ragnvald Jacobsen for at det skulle opprettes et sjøfuglreservat.

Såstein har mange gode ankringsplasser som er i bruk for offentligheten hele året av kystgående fartøy.

Sommeren 2009 gikk lasteskipet «Full City» på grunn ved øya og utløste et større oljeutslipp. Man kan finne små oljerester fra forliset den dag idag.

## Referanser


## Eksterne lenker
* Bamble kommunes omtale, med kart over øya
Kjell Terje Ringdal

**Kjell Terje Ringdal** (født 1956) er førstelektor/associate professor ved Høyskolen Kristiania i Oslo, der han underviser i retorikk, samfunnspåvirkning og public relation. Han er også foredrags- og kursholder med retorikk og effektiv formidling som tematikk. Han engasjeres av oppdragsgivere i offentlig og privat sektor, som NRK, Legeforeningen, Sykepleieforbundet, LO, NHO, Microsoft, Schibsted, Equinor m.fl. 

Han er tidligere kommunikasjonsrådgiver, sakprosaforfatter samt tidligere håndballspiller. Han har forfattet bøkene *Kunsten å overbevise* (Publicom) og *Vel talt* (Aschehoug). 

Han har en mastergrad i retorikk fra Aarhus Universitet, Idrettshøyskolen i Sønderborg, samt en bachelorgrad i media- og samfunnsfag fra Universitetet i Stavanger. Hans masteroppgave handler om «politisk og massemedial iscenesettelse som grunnlag for ethos-bygging».

Ringdal har siden 1987 jobbet innen informasjonsbransjen, og har vært partner/direktør i bl. a. Dinamo, Kommunikasjonshuset Inferno og McCann – og senere kommunikasjonsdirektør i Norad. Før dette arbeidet han i Sandefjord kommune som ungdoms-og kultursekretær, og i NRK. Han etablerte et av landets første kommunikasjons/PR-byråer, Konsensus Kommuniksjon i 1989. Han har sittet i styret til Regnskogfondet, Norske Informasjonsrådgivere (NIR) og Kreftforeningen.

Han har vært fremtredende i utviklingen av kommunikasjonsfaget, forfattet bøker og artikler, vært foredragsholder og jobbet med oppdragsgivere som NHO, Norske Skog, Statoil, NRKs innsamlingsaksjoner, IKEA, Norges Røde Kors,  Utenriksdepartementet samt Telenor. Han har holdt forelesninger om retorikk i Washington, New York, Brussel - og for norske organisasjoner, politiske partier og næringsliv. I 2017 mottok han kommunikasjonsbransjens (*Komm*) hederspris. 

Ringdal er siden 2000 rektor og ansvarlig for Washington-seminarene, hvor norske politikere, ledere og journalister tilbys fagopphold i Washington for å lære politikk samt PR..

## Bibliografi
* *Kunsten å overbevise*, Spartacus (2009)
* *Vel talt!*, Aschehoug (2014)

## Referanser


## Eksterne lenker
*
Aage Remfeldt

**Aage Remfeldt** født **Rasmussen** (født 4. september 1889 i Frederiksberg, død 29. november 1983 i Havdrup, Solrød) var en dansk fotograf, portrettfotograf og kappgjenger. Han ble uteksaminert fra Teknologisk Institut i 1910, og flyttet deretter til Oslo der han arbeidet som portrettfotograf frem til 1935. Remfeldt flyttet da tilbake til Danmark der han overtok fotoforretningen i  Havdrup på Sjælland etter faren, fotografen Lars Rasmussen. Remfeldt forble bosatt i Havdrup frem til sin død i 1983.

Remfeldt hadde sin storhetstid mens han bodde i Oslo, i årene før annen verdenskrig. Blant hans egne favoritter var portrettene av Sigrid Undset, Georg Brandes og Knut Hamsun. Disse portrettene hang senere i Remfeldts kombinerte atelier og bolig i Havdrup.

Remfeldts kvinnesyn var det som idag kan kalle noe gammeldags: «Kvinden skal portrætteres medens hun endnu frister manden – inden hun bliver 18 år.» Dette synet bragte han til uttrykk i portrettet av «Hanne», oldingens hylling til ungdommen.

Hans kamera var et stort mahogni atelier-kamera, og han foretrakk et 480 mm objektiv fra Zeiss, som han fikk mens han var i Oslo under første verdenskrig. «Jeg aner ikke hvor gammelt mit kamera er, men optikken, den er ny, den fik jeg i 1918», var svaret på et spørsmål om kameraets alder. Under første verdenskrig var det forbudt å utføre slike lange linser fra Tyskland.

Som kappgjenger gikk han for Københavns FF, han ble nummer fire i 10 km gang under OL 1912 i Stockholm. Han var dansk mester på 1 dansk mil 1909 og på 10 km 1910 og 1912. Videre satte Remfeldt tre danske rekorder; en gang på 10 danske mil og to ganger på 10 km. I 1913–1914 var han i USA der han oppnådde flere gode resultater.

Frem til 1918, da han tok etternavnet Remfeldt het han «Aage Rasmussen».

## Referanser


## Kilder
* Askholm, Børge, "Aage Remfeldt, dansk fotografis grand old man", i *Kreativ Fotografi*, nr 2-1981 
* "KIF 100 AAR – Københavns Idrætsforening 24. oktober 1992". Udgivet i anledning af Københavns Idræts Forenings 100 års jubilæum 24. oktober 1992. Sats: PE offset & reklame A/S, 6800 Varde. Tryk: Richard Larsen.
* *Dansk Sportsleksikon* udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

## Eksterne lenker
* 
* Aage Remfeldt. En portrættør. (tidsskrift.dk)
* Profil på Fotohistorie.no
*
VM i svømmesport 2009

**Verdensmesterskapet i svømming 2009** fant sted i Italias hovedstad Roma mellom 17. juli og 2. august 2009 og omfattet konkurransesvømming på langbane og maratonsvømming, stup, vannpolo og synkronsvømming.

Roma ble tildelt konkurransen den 16. juli 2005 i Montréal, Canada. Der beseiret Roma Athen (Hellas), Moskva (Russland) og Yokohama (Japan).

I konkurransen deltok 2556 idrettsutøvere fra 185 nasjoner.

## Arenaer
* Foro Italico
* Ostia (maratonsvømming)

## Medaljetabell

## Tidstabell
{| class="wikitable" style="margin:0.5em auto; font-size:90%;"
|-
|bgcolor=#00cc33|&ensp;●&ensp;||Åpningsseremoni|| bgcolor=#3399ff|&ensp; &ensp;||Forsøksheat|| bgcolor=#ffcc00|&ensp; &ensp;||Finaler*||bgcolor=#ee3333|&ensp;●&ensp;||Avslutningsseremoni
|-

*Dager med finaler kan også inneholde forsøksheat.

## [[Svømming]]
### Resultater herrer

### Resultater damer

### Rekord
Følgende verdens- og mesterskapsrekorder ble satt i dette mesterskapet.

#### Verdensrekord

#### Mesterskapsrekord

## Maratonsvømming
### Resultater herrer

### Resultater damer

## [[Stup]]
### Resultater herrer

### Resultater damer

## [[Synkronsvømming]]

## [[Vannpolo]]
### Resultater herrer

### Resultater damer

## Deltakende nasjoner

## FINA kongressen 2009
Som vanlig med VM holder FINA sin generalkongress i Roma under mesterskapet den 24. juli 2009 fra 9:00. Ved dette møtet kommer den 22 medlemmer store FINA Bureau (Styret for IF) å velges for mandatperioden 2009-2013 i tillegg til formann kasserer og sekretær).

Utover generalkongressen, tekniske kongresser (TCS), eller disiplin-spesifikke møter, og en ekstra kongress om Masters regler. Datoer for disse møtene er: 
* 15 juli: Stup TC, Open Water TC
* 16 juli: Synkronsvømming TC, Vannpolo TC
* 23 juli: Svømming TC, Masters EG.

## Tekniske forandringer
FINA besluttet å innføre forslaget angående endringene i badedraktdesignet straks før VM 2009, dette forlaget medfører at de så kalte superdrakter kommer til å bli forbudt etter VM. I superdraktene finnes blant annet polyuretan som hevdes fra mange hold gjør at prestasjonen blir bedre. Denne påstanden understøttes av de mange nasjonale og internasjonale rekorder som har blitt satt. Spesielt er det Arena X-Glides badedrakten, som brukes av tyske Paul Biedermann, som har gjort at han har en stor fordel og gjort det mulig for han å slå Ian Thorpe's 400 m verdensrekord og beseire Michael Phelps på 200 m fri.

## Referanser


## Eksterne lenker
* Offisielle hjemmesider
Blayais kjernekraftverk

**Blayais kjernekraftverk** er et kjernekraftverk som produserer elektrisk kraft i Blaye i departementet Gironde i det sørvestlige Frankrike. Det ble bygget og godkjent for igangsetting i perioden fra 1976 til 1981. Installert maksimal effekt er 3&nbsp;804 MW, og årsproduksjonen i 2006 var på om lag 26,6 TWh elektrisk kraft. Anlegget har i alt fire trykkvannsreaktorer som er i operativ drift.

## Referanser




## Eksterne lenker
*
Olkiluoto kjernekraftverk

**Olkiluoto kjernekraftverk** er et kjernekraftverk som produserer elektrisk kraft på øya Olkiluoto 25 km nord for byen Raumo i sørvestlige Finland. Det ble bygget og godkjent for igangsetting i perioden fra 1973 til 1979. Installert maksimal effekt er  MW, og årsproduksjonen i 2006 var på om lag 14,3 TWh elektrisk kraft. Anlegget har to reaktorer som er i operativ drift, og den tredje vil være i full produksjon i 2022. 

Bygging av den tredje reaktoren startet i 2005, og den var opprinnelig planlagt klar i 2009, men utbyggingen ble sterkt forsinket. Dette er en moderne («3. generasjon») reaktor, og er den eneste som er under bygging i Norden. Reaktor tre ble satt i drift i desember 2021, og ventes å være i full produksjon i juni 2022. Reaktor 3 skal produsere 1600 MW, og den vil være den største i Europa.

Anlegget har et partnerkraftverk i Russland – Kola kjernekraftverk.

## Referanser


## Eksterne lenker
* Offisielt nettsted (engelsk)